พม่าสั่งว้าเลื่อนกำหนดวันจัดพิธีปลอดยาเสพติด
ประชาไท-12 มิ.ย.48สำนักข่าว Irrawaddy รายงานโดยอ้างจากคำเปิดเผยของ นายอ่องมิ้นต์ หรือหลี่จูเลี้ย โฆษกของกองทัพสหรัฐว้า UWSA ว่า รัฐบาลทหารพม่าได้ออกคำสั่งให้ UWSA เลื่อนกำหนดวันจัดพิธีประกาศเลิกการปลูกและผลิตยาเสพติดออกไปอย่างไม่มีกำหนด ซึ่งก่อนหน้านั้น ทางกองทัพสหรัฐว้ามีกำหนดจะจัดงานในวันที่ 24-26 มิ.ย. ที่จะถึงนี้ ตามคำประ กาศของนายเปาโหย่วเฉียง ผู้นำสูงสุดของกองทัพสหรัฐว้า โดยได้ถือเอาวันที่ 26 มิ.ย. ซึ่งตรงกับวันปลอดยาเสพโลก เป็นวันเริ่มต้น นายอ่องมิ้นต์ ได้ให้สัมภาษณ์กับสำนักข่าว Irrawaddy ระหว่างอยู่ในกรุงย่างกุ้งว่า จากเหตุที่รัฐบาลทหารพม่าได้ออกคำสั่งให้ทาง UWSA เลื่อนกำหนดวันจัดพิธีอย่างกะทันหันนั้น ทาง UWSA ต้องยกเลิกคำเชิญตัวแทนจากหน่วยงานต่างๆ ทั้งในและต่างประเทศเช่นเดียวกัน และตนยังไม่ทราบว่ารัฐบาลพม่าจะให้เลื่อนไปจัดงานได้ในวันไหน ขณะเดียวกันสำนักข่าว DVB รายงานว่า ทางการพม่าจะให้ UWSA จัดงานพิธีดังกล่าวในช่วงฤดูแล้งแทน แต่ทางการพม่าไม่ได้ให้รายละเอียดเกี่ยวกับกำหนดวันที่แน่นอน ทั้งนี้ ก่อนหน้านี้มีกลุ่มติดอาวุธ ที่ได้เจรจาหยุดยิงกับรัฐบาลทหารพม่าประกาศให้เขตปกครองของตนเป็นเขตปลอดยาเสพติดไปแล้วสองกลุ่ม ได้แก่ กลุ่มหยุดยิงเมืองลา โดยเริ่มประกาศตั้งแต่ปี ค.ศ. 1997 และกลุ่มหยุดยิงโกก้าง ในปี ค.ศ. 2002 แต่ถึงอย่างไรก็ตาม จนถึงปัจจุบันนี้ ในพื้นที่ของกลุ่มดังกล่าว ยังพบการปลูกฝิ่นอยู่เป็นจำนวนมาก 
ประชาไท-12 มิ.ย.48 สำนักข่าว Irrawaddy รายงานโดยอ้างจากคำเปิดเผยของ นายอ่องมิ้นต์ หรือหลี่จูเลี้ย โฆษกของกองทัพสหรัฐว้า UWSA ว่า รัฐบาลทหารพม่าได้ออกคำสั่งให้ UWSA